Predkladacia správa

Ministerstvo financií Slovenskej republiky predkladá na rokovanie vlády SR informatívny materiál Aktualizácia dokumentu Národná stratégia Slovenskej republiky pre digitálnu integráciu. Vláda SR dňa 3. decembra 2008 svojim uznesením č. 876 schválila dokument Národná stratégia Slovenskej republiky pre digitálnu integráciu, ktorým Ministerstvo financií Slovenskej republiky informuje o situácii v oblasti digitálnej integrácie na Slovensku a zároveň deklaruje záujem a nutnosť riešiť otázku digitálnej integrácie znevýhodnených skupín obyvateľov ako jednu z najdôležitejších priorít v procese úspešného budovania informačnej spoločnosti. Vláda SR následne uložila ministrovi financií uznesením č. 876/2008, úloha B.2,  povinnosť aktualizovať prijatý dokument v súlade so závermi ministerskej konferencie e-Inclusion, ktorá sa konala 30. novembra až 2. decembra 2008 vo Viedni. 
 
Predkladaný materiál informuje o najdôležitejších záveroch, aktivitách a zámeroch v oblasti digitálnej integrácie, prezentovaných a podporených na ministerskej konferencií e-Inclusion vo Viedni, ako aj o ďalších nových podstatných aktivitách v sledovanej oblasti, ktoré sa stali na Slovensku a v Európskej únií v období od schválenia dokumentu vládou SR do vzniku predkladaného materiálu. 
 
Predkladaný materiál, vzhľadom na informatívny charakter, nebol predmetom medzirezortného pripomienkového konania.